Αριθ. C 234/2 Επίσημη Εφημερίδα των Ευρωπαϊκών Κοινοτήτων 16.9.86 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση που τροποποιεί την πρόταση κανονισμού (ΕΟΚ) του Συμβουλίου σχετικά με την ονομασία 
του γάλακτος και των γαλακτοκομικών προϊόντων κατά τη διάθεση τους στο εμπόριο (') 
COM(86) 222 τελικό 
(Υποβληθείσα από την Επιτροπή στο Συμβούλιο δυνάμει του δευτέρου εδαφίου του άρθρου 149 της 
συνθήκης της ΕΟΚ στις 18 Απριλίου 1986) 
(86/C 234/02) 
Η πρόταση κανονισμού του Συμβουλίου που αποτέλεσε αντικείμενο του εγγράφου COM(84) 5 
τελικό και υποβλήθηκε από την Επιτροπή στις 29 Μαρτίου 1984, τροποποιείται ως εξής: 
1. Μετά την τέταρτη αιτιολογική σκέψη προστίθεται η ακόλουθη αιτιολογική σκέψη: 
«ότι, ορισμένα προϊόντα διατροφής, παρόλο ότι περιέχουν συστατικά γαλακτοκομικών 
προϊόντων, αποτελούν προϊόντα απομίμησης του γάλακτος ή των γαλακτοκομικών προϊόντων, 
επειδή περιέχουν συστατικά που δεν προέρχονται από το γάλα" ότι πρέπει να απαγορευθεί η 
χρήση ονομασιών που θα μπορούσαν να είναι καθ' οιονδήποτε τρόπο συναφείς με τις ονομασίες 
που επιφυλάσσονται για το γάλα και τα γαλακτοκομικά προϊόντα.» 
2. Στο άρθρο 1 παράγραφος 1 και στο άρθρο 2 παράγραφος 1, οι λέξεις «στο παράρτημα» αντικαθί­
στανται από τις λέξεις «στο παράρτημα Ι». 
3. Στο άρθρο 2, οι παράγραφοι 2 και 3 αντικαθίστανται από το ακόλουθο κείμενο: 
«2. Οι διατάξεις του άρθρου 1 εφαρμόζονται εξίσου για τα προϊόντα τα οποία, ενώ περιέχουν 
συστατικά γαλακτοκομικών προϊόντων, αποτελούν προϊόντα απομίμησης του γάλακτος και των 
γαλακτοκομικών προϊόντων. Οι ονομασίες των προϊόντων αυτών δεν μπορούν να είναι συναφείς, 
άμεσα ή έμμεσα, με τις ονομασίες του γάλακτος και των γαλακτοκομικών προϊόντων που ορί­
ζονται στο παράρτημα Ι. 
Ως προϊόντα απομίμησης του γάλακτος και των γαλακτοκομικών προϊόντων νοούνται τα 
προϊόντα που μπορούν, λόγω σύγχυσης, να εκληφθούν ως ένα από τα προϊόντα που αναφέρονται 
στο παράρτημα Ι, όπως ορίζονται στο παράρτημα II. 
3. Δεν εφαρμόζονται οι διατάξεις του άρθρου 1 εφόσον η ονομασία ορισμένων ειδών δια­
τροφής χαρακτηρίζει ένα προϊόν που λόγω σύγχυσης δεν μπορεί να εκληφθεί ως ένα από τα 
προϊόντα που αναφέρονται στο παράρτημα Ι.» 
4. Το άρθρο 5 αντικαθίσταται από το ακόλουθο κείμενο: 
«Άρθρο 5 
1. Τα κράτη μέλη ανακοινώνουν στην Επιτροπή πριν από την 1η Οκτωβρίου 1986: 
— τον κατάλογο των προϊόντων που θεωρούν ότι πληρούν, στο έδαφος τους, τους όρους που 
αναφέρονται στο άρθρο 2 παράγραφος 1, 
— τον κατάλογο των προϊόντων που θεωρούν ότι ανταποκρίνονται, στο έδαφος τους, στα 
προϊόντα που αναφέρονται στο άρθρο 2 παράγραφος 2. 
Τα κράτη μέλη συμπληρώνουν, ενδεχομένως, αυτούς τους καταλόγους, μεταγενέστερα. 
Ο ΕΕ αριθ. C 111 της 26. 4. 1984, σ. 7. 
16.9.86 Επίσημη Εφημερίδα των Ευρωπαϊκών Κοινοτήτων Αριθ. C 234/3 
2. Σύμφωνα με τη διαδικασία του άρθρου 30 του κανονισμού (ΕΟΚ) αριθ. 804/68, η Επιτροπή: 
α) θεσπίζει τις λεπτομέρειες εφαρμογής του παρόντος κανονισμού, 
6) καταρτίζει δύο καταλόγους που αναφέρονται στην παράγραφο 1 και, ενδεχομένως, τους τρο­
ποποιεί μεταγενέστερα.» 
5. Το άρθρο 6 αντικαθίσταται από το ακόλουθο κείμενο: 
«Άρΰρο 6 
Ο παρών κανονισμός αρχίζει να ισχύει την 1η Ιουνίου 1986.» 
6. Το παράρτημα καθίσταται «παράρτημα Ι». 
7. Προστίθεται το ακόλουθο παράρτημα II: 
«ΠΑΡΑΡΤΗΜΑ II 
α) Προϊόντα απομίμησης του γάλακτος κατανάλωσης των οποίων η σύνθεση διαφέρει από τη σύνθεση του εν 
λόγω γάλακτος εφόσον: 
— περιέχει, εκτός από τα συστατικά της αποβουτυρωμένης ξηράς ύλης του γάλακτος, λιπαρές ουσίες που 
δεν προέρχονται από γαλακτοκομικά προϊόντα, 
— περιέχει μικρές μόνο ποσότητες συστατικών γαλακτοκομικών προϊόντων. 
6) Προϊόντα απομίμησης του συμπυκνωμένου γάλακτος για κατανάλωση των οποίων η σύνθεση διαφέρει από 
τη σύνθεση του εν λόγω γάλακτος εφόσον: 
— περιέχουν, εκτός από τα συστατικά της αποβουτυρωμένης ξηράς ύλης του γάλακτος, λιπαρές ουσίες που 
δεν προέρχονται από γαλακτοκομικά προϊόντα, 
— περιέχουν μικρές μόνο ποσότητες συστατικών γαλακτοκομικών προϊόντων. 
γ) Προϊόντα απομίμησης της κρέμας των οποίων η σύνθεση διαφέρει από εκείνη της εν λόγω κρέμας εφόσον 
περιέχουν, εκτός από τα συστατικά της αποβουτυρωμένης ξηράς ύλης του γάλακτος, λιπαρές ουσίες που δεν 
προέρχονται από γαλακτοκομικά προϊόντα. 
δ) Προϊόντα απομίμησης του γάλακτος σε σκόνη και της κρέμας σε σκόνη των οποίων η σύνθεση διαφέρει από 
τη σύνθεση του εν λόγω γάλακτος και κρέμας εφόσον 
— περιέχουν, εκτός από τα συστατικά της αποβουτυρωμένης ξηράς ύλης του γάλακτος, λιπαρές ουσίες που 
δεν προέρχονται από γαλακτοκομικά προϊόντα 
— περιέχουν μικρές μόνο ποσότητες συστατικών γαλακτοκομικών προϊόντων. 
ε) Προϊόντα απομίμησης του βουτύρουτων οποίων η σύνθεση διαφέρει από τη σύνθεση του εν λόγω βουτύρου 
δεδομένου ότι οι λιπαρές ουσίες του γάλακτος αντικαθίστανται εν μέρει από λιπαρές ουσίες άλλης προ­
έλευσης. 
στ) Προϊόντα απομίμησης του τυριού των οποίων η σύνθεση διαφέρει από τη σύνθεση του εν λόγω τυριού 
εφόσον μέρος ή το σύνολο των λιπαρών ουσιών ή/και των πρωτεϊνών του γάλακτος αντικαθίστανται από 
λιπαρές ουσίες ή/και πρωτεΐνες άλλης προέλευσης. 
ζ) Προϊόντα απομίμησης του γιαουρτιού και των ροφημάτων γάλακτος'των οποίων η σύνθεση διαφέρει από τη 
σύνθεση του εν λόγω γιαουρτιού και ροφημάτων εφόσον 
— περιέχουν, εκτός από τα συστατικά της αποβουτυρωμένης ξηράς ύλης του γάλακτος, λιπαρές ουσίες που 
δεν προέρχονται από γαλακτοκομικά προϊόντα, 
— περιέχουν μικρές μόνο ποσότητες συστατικών γαλακτοκομικών προϊόντων.»